Nüüd palun väga: tuli ise niisama omatahtsi kohale! Lihtsalt mai lõpus niidul esimest valikulist niitmist tehes jõudsin kiviaia servas silmata üht natukese raudrohtu meenutavat lehetuustakat. Tegin niidukiga jõnksu ja vastutasuks sain otse suvesüdameks õide puhkeva tulikollase karikakrapuhma. Kust ja kuidas jõudis seeme  kohale? Tore muidugi, et jõudis. Edaspidi hoolitseb see isend oma paljunemise eest küllap juba ise ja loodetavasti muutub ta ühel hetkel lilleniidul niisamasuguseks umbrohuks nagu valevõieline härjasilm praegu.